S-514/2022

Mál þetta var þingfest 14. mars 2022 og dómtekið sama dag. Málið höfðaði Lögreglustjórinn á Suðurnesjum með ákæru 3. mars 2022 á hendur ákærðu, X, [...]ríkisborgara, fæddri [ 1986], fyrir fíkniefnalagabrot, með því að hafa fimmtudaginn 13. janúar 2022 staðið að innflutningi á samtals 304,48 g römmum af kókaíni (að styrkleika 57- 59% kókaín, sem samsvarar 64- 66% af kókaínklóríði), ætluðu til söludreifingar hér á landi í ágóðaskyni. Fíkniefnin flutti á kærða til landsins sem farþegi með flugi frá París, Frakklandi, í 7 pakkningum sem hún faldi innvortis og var stöðvuð í grænu tollhliði í komusal flugstöðvar L-kk-ef E-kk-ef.

Er háttsemin talin varða við 2., sbr. 5. og 6. gr. laga nr. 65/1974 um ávana- og fíkniefni, sbr. lög nr. 60/1980, lög nr. 13/1985, lögnr. 10/1997 og lög nr. 68/2001 og við 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld, sbr. reglugerð nr. 808/2018. Þess er krafist að ákærða verði dæmd til refsingar og til greiðslu alls sakarkostnaðar. Þá sæti hún upptöku á 304,48 g römmum af kókaíni samkvæmt 6. mgr. 5. gr. laga nr. 65/1974 með áorðnum breytingum og 2. mgr. 14. gr. reglugerðar nr. 233/2001 með áorðnum breytingum.

Ákærða krefst vægustu refsingar er lög leyfa og að óslitið gæsluvarðhald hennar frá 14. janúar 2022 komitil frádráttar dæmdri refsingu.

V ið þingfestingu málsins játaði ákærða afdráttarlaust þá háttsemi sem henni er gefin að sök í ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig stuttlega um lagaatriði máls og ákvörðun viðurlaga.

Með skýlausri játningu ákærðu fyrir dómi, sem samrýmist rannsóknargögnum máls, er sannað að húnhafi gerst sek um þá háttsemi sem hennier gefið að sök í ákæru og þar þykir rétt heimfærð til refsiákvæða.

Ákærða hefur ekki áður orðið uppvís að refsiverðri háttsemi svo kunnugt sé. Af fyrirliggjandi gögnum verður ekki ráðið að húnhafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessa við ákvörðun refsingar, sem og til greiðrar játningar ákærðu hjá lögreglu og fyrir dómi. Þá verður ekki framhjá því horft að ákærða hefur gert sér far um að upplýsa málið og veitt lögreglu mikilvægar upplýsingar um samverkamenn hér á landi. Að öllu gættu þykir refsing ákærðu hæfilega ákveðin sex mánaða fangelsi. Til frádráttar þeirri refsingu komi óslitið gæsluvarðhald ákærðu frá 14. janúar 2022, að fullri dagatölu, sbr. 76. gr. almennra hegningarlaganr. 19/1940.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá ber að dæma ákærðu til greiðslu alls sakarkostnaðar.

Samkvæmt sakarkostnaðaryfirliti er áfallinn kostnaður ákæruvaldsins 412.464 krónur. Að auki ber að dæma ákærðu til að greiða þóknun H-kvk-ef A-kvk-ef verjanda sín svið rannsókn og meðferð málsins. Með hliðsjón af eðli og umfangi máls og að teknu tillit til tímaskýrslu verjanda þykir þóknun hans hæfilega ákveðin 1.674.000 krónur að meðtöldum virðisaukaskatti. Þá greiði ákærða 120.960 króna aksturskostnað verjanda.

J-kk-nf J-kk-nf héraðsdómari kveður upp dóm þennan.

Dómsorð :

Ákærða, X, sæti fangelsi í sex mánuði. Til frádráttar refsingunni komi gæsluvarðhald ákærðu frá 14. janúar 2022, að fullri dagatölu.

Ákærða sæti upptöku á 304,48 grömmum af kókaíni.

Ákærða greiði 2.207.606 krónur í sakarkostnað, þar með talda 1.674.000 króna þóknun H-kvk-ef A-kvk-ef verjanda síns og 120.960 króna aksturskostnað.

J-kk-nf J-kk-nf